
ประกาศองค์การบริหารส่วนตำบลแหลม
เรื่อง การรับจดทะเบียนพาณิชย์ ผู้ประกอบการพาณิชยกิจ
ภายในเขตองค์การบริหารส่วนตำบลแหลม
...........................................................................................

 
ด้วยองค์การบริหารส่วนตำบลแหลมได้รับการถ่ายโอนภารกิจงานจดทะเบียนพาณิชย์จากองค์การบริหารส่วนจังหวัดนครศรีธรรมราช ตามพระราชบัญญัติทะเบียนพาณิชย์ พ.ศ.๒๔๙๙ พระราชบัญญัติทะเบียนพาณิชย์(ฉบับที่๒) พ.ศ.๒๕๔๙  ซึ่งมีผลบังคับใช้ในวันที่ ๑ เดือนมกราคม พ.ศ.๒๕๕๔ เป็นต้นไป กำหนดให้ผู้ประกอบพาณิชยกิจภายในเขตองค์การบริหารส่วนตำบลแหลม       ไปทำการจดทะเบียนพาณิชย์ ณ สำนักงานทะเบียนพาณิชย์องค์การบริหารส่วนตำบลแหลม  ภายใน  ๓๐ วัน นับแต่วันเริ่มประกอบกิจการ ซึ่งมีรายละเอียดดังนี้
ผู้มีหน้าที่จดทะเบียนพาณิชย์


ผู้มีหน้าที่จะจดทะเบียนพาณิชย์  คือ  บุคคลธรรมดาคนเดียวหรือหลายคน (ห้างหุ้นส่วนสามัญ) หรือนิติบุคคล  รวมทั้งนิติบุคคลที่ตั้งขึ้นตามกฎหมายต่างประเทศที่มาตั้งสำนักงานสาขาในประเทศไทยซึ่งประกอบกิจการอันเป็นพาณิชยกิจตามที่กระทรวงพาณิชย์กำหนด
กิจการที่ต้องจดทะเบียนพาณิชย์
รัฐมนตรีว่าการกระทรวงพาณิชย์ได้ออกประกาศให้ผู้ประกอบกิจการดังต่อไปนี้ต้องจดทะเบียนพาณิชย์


๑. ผู้ประกอบกิจการโรงสีข้าวและโรงเลื่อยที่ใช้เครื่องจักร


๒. ผู้ประกอบกิจการขายสินค้าไม่ว่าอย่างใด อย่างเดียวหรือหลายอย่าง คิดรวมทั้งสิ้นในวันหนึ่งขายได้ตั้งแต่ ๒๐ บาท (ยี่สิบบาทถ้วน) ขึ้นไป  หรือมีสินค้าดังกล่าวไว้เพื่อขายมีค่ารวมเป็นเงินตั้งแต่  ๕๐๐  บาท
(ห้าร้อยบาทถ้วน) ขึ้นไป


๓. นายหน้าหรือตัวแทนค้าต่างๆ เกี่ยวกับสินค้าไม่ว่าอย่างใด อย่างเดียวหรือหลายอย่างก็ตามและสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท (ยี่สิบบาทถ้วน) ขึ้นไป


๔. ผู้ประกอบกิจการหัตถกรรมหรืออุตสาหกรรมไม่ว่าอย่างใด อย่างเดียวหรือหลายอย่างก็ตามและขายสินค้าที่ผลิตได้คิดราคารวมทั้งสิ้นในวันหนึ่งวันใดเป็นเงินตั้งแต่ ๒๐ บาท (ยี่สิบบาทถ้วน) ขึ้นไป หรือในวันหนึ่งวันใดมีสินค้าที่ผลิตได้มีราคารวมทั้งสิ้นตั้งแต่ ๕๐๐ บาท (ห้าร้อยบาทถ้วน) ขึ้นไป


๕. ผู้ประกอบกิจการขนส่งทางทะเล การขนส่งโดยเรือกลไฟหรือเรือยนต์ประจำทาง การขนส่งโดยรถไฟการขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงินการรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ การทำโรงแรม


๖. ขาย ให้เช่า ผลิต  หรือแผ่นซีดี  หรือแผนวีดีทัศน์ระบบดิจิทัล  เฉพาะวีดิทัศน์  แผ่นวีดิทัศน์ ดีวีดี หรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง


๗. ขายอัญมณี หรือเครื่องประดับซึ่งประดับด้วยอัญมณี


๘. ซื้อขายสินค้าหรือบริการโดยวิธีการใช้สื่อเล็กทรอนิกส์ผ่านระบบเครือข่ายอินเตอร์เน็ต


๙. การให้บริการอินเตอร์เน็ต


๑๐. การให้เช่าพื้นที่ของเครื่องคอมพิวเตอร์แม่ข่าย
/๑๑. การบริการเป็น………

-๒-


๑๑. การบริการเป็นตลาดกลางในการซื้อขายสิ้นค้าหรือบริการโดยวิธีใช้สื่ออิเล็กทรอนิกส์ผ่านระบบเครือข่ายอินเตอร์เน็ต


๑๒. การผลิต รับจ้างผลิต แผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิทัลเฉพาะเกี่ยวกับการบันเทิง


๑๓. การให้บริการเครื่องคอมพิวเตอร์เพื่อใช้อินเตอร์เน็ต


๑๔. การให้บริการฟังเพลงและร้องเพลงโดยคาราโอเกะ


๑๕. การให้บริการเครื่องเล่นเกมส์


๑๖. การให้บริการตู้เพลง


๑๗. โรงงานแปรสภาพแกะสลักและการทำหัตถกรรม จากงาช้าง การค้าปลีก การค้าส่งงาช้าง และการผลิตจากงาช้าง
เอกสารที่ใช้ในการจดทะเบียนตั้งใหม่ มีดังนี้


๑. สำเนาบัตรประจำตัวประชาชนผู้ประกอบพาณิชยกิจหรือหุ้นส่วนผู้จัดการ


๒. หนังสือมอบอำนาจ (ถ้ามี)



๓. ในกรณีประกอบพาณิชยกิจการขาย หรือให้เช่า แผ่นซีดีแถบบันทึก วีดิทัศน์ ฯลฯ เฉพาะส่วนที่เกี่ยวกับการบันเทิงต้องแจ้งข้อมูลและแนบเอกสารประกอบเพิ่มเติม ดังนี้



๓.๑ แผนที่แสดงสถานที่ซึ่งใช้ประกอบพาณิชยกิจเป็นปกติ



๓.๒ สำเนาหนังสืออนุญาตหรือหนังสือรับรองให้เป็นผู้จำหน่ายหรือให้เช่าสินค้าดังกล่าวจากเจ้าของลิขสิทธิ์ของสินค้าที่ขายหรือให้เช่า หรือสำเนาใบเสร็จรับเงินตามประมวลรัษฎากรหรือหลักฐานการซื้อขายจากต่างประเทศ


๔. กรณีประกอบพาณิชยกิจอิเล็กทรอนิกส์ให้ แนบเอกสารเพิ่มเติม คือ รายละเอียดเกี่ยวกับเว็บไซต์  (๑ เว็บไซต์ : ๑ แผ่น)



๕. ผู้ประกอบกิจการพาณิชยกิจต้องยื่นจดทะเบียนภายใน ๓๐ วัน นับตั้งแต่วันที่เริ่มประกอบการค้า
เอกสารที่ใช้ในการจดทะเบียนเปลี่ยนแปลงรายการ


๑. สำเนาบัตรประจำตัวประชาชนของผู้ประกอบพาณิชยกิจ หรือห้างหุ้นส่วนผู้จัดการ


๒. ใบทะเบียนพาณิชย์


๓. สำเนาหนังสือสำคัญแสดงการเปลี่ยนแปลงชื่อตัวและ/หรือชื่อสกุล (ถ้ามี)



๔. หนังสือมอบอำนาจ(ถ้ามี)



๕. ผู้ประกอบกิจการพาณิชยกิจต้องยื่นจดทะเบียนเปลี่ยนแปลงรายการภายใน ๓๐ วัน นับตั้งแต่วันที่มีรายการเปลี่ยนแปลง
เอกสารที่ใช้ในการจดทะเบียนยกเลิก


๑. สำเนาบัตรประจำตัวประชาชนของผู้ประกอบพาณิชยกิจ หรือทายาทที่ยื่นคำขอแทน หรือห้างหุ้นส่วนผู้จัดการ


๒. ใบทะเบียนพาณิชย์


๓. หนังสือมอบอำนาจ (ถ้ามี)



๔. สำเนาใบมรณะบัตรของผู้ประกอบพาณิชยกิจ (กรณีถึงแก่กรรม)



๕. สำเนาหลักฐานแสดงความเป็นทายาท ผู้ลงชื่อแทนผู้ประกอบพาณิชยกิจซึ่งถึงแก่กรรม
/๖. กรณีมอบอำนาจ…….

-๓-


๖. กรณีมอบอำนาจให้ทำหนังสือมอบอำนาจและแนบสำเนาบัตรประจำตัวประชาชนของผู้รับมอบอำนาจพร้อมติดอากรแสตมป์ ๑๐ บาท


๕. ผู้ประกอบกิจการพาณิชยกิจต้องยื่นจดทะเบียนยกเลิกประกอบกิจการภายใน ๓๐ วัน นับตั้งแต่วันที่ยกเลิกกิจการค้า
อัตราค่าธรรมเนียม


๑. จดทะเบียนพาณิชย์ (ตั้งใหม่) ๕๐ บาท


๒. จดทะเบียนเปลี่ยนแปลงรายการ ครั้งละ ๒๐ บาท


๓. จดทะเบียนเลิกประกอบพาณิชยกิจ ๒๐ บาท


๔. ขอให้ออกใบแทนใบทะเบียนพาณิชย์ ฉบับละ ๓๐ บาท


๕. การขอตรวจดูเอกสารเกี่ยวกับการจดทะเบียนพาณิชย์ของผู้ประกอบพาณิชยกิจรายหนึ่งครั้งละ ๒๐บาท


๖. ขอให้คัดสำเนา   และรับรองสำเนาเอกสารเกี่ยวกับการจะทะเบียนพาณิชยกิจรายหนึ่ง ฉบับละ ๓๐ บาท
หน้าที่ของผู้ประกอบพาณิชยกิจ


๑. เมื่อจดทะเบียนแล้ว ต้องจัดให้มีป้ายชื่อที่ใช้ในการประกอบการจดทะเบียนพาณิชยกิจแสดงไว้ที่หน้าสำนักงานแห่งใหญ่โดยเปิดเผยภายใน ๓๐ วัน นับแต่วันที่ได้จดทะเบียน


๒. จะต้องแสดงใบทะเบียนพาณิชย์ (แบบ พค.๐๔๐๓) ไว้ ณ สำนักงานของตนในที่เปิดเผยซึ่งอาจเห็นได้ง่าย


๓. ถ้าใบทะเบียนพาณิชย์สูญหายหรือชำรุด ต้องยื่น คำร้องขอรับใบแทนใบทะเบียนพาณิชย์ภายใน ๓๐  วัน นับแต่วันที่สูญหายและเมื่อได้รับใบแทนแล้ว ก็ต้องปฏิบัติเช่นเดียวกันตาม ข้อ ๒


๔. เมื่อนายทะเบียนพาณิชย์เข้าไปทำการตรวจสอบในสำนักงานจะต้องอำนายความสะดวกตามสมควร


๕. เมื่อนายทะเบียนพาณิชย์เรียกผู้ประกอบพาณิชยกิจไปสอบสวนข้อความอันเกี่ยวกับการจดทะเบียนผู้ประกอบพาณิชยกิจต้องไปพบนายทะเบียนพาณิชย์โดยเร็วและต้องให้ถอยคำที่เป็นความจริง


จึงประกาศมาให้ทราบโดยทั่วกัน



ประกาศ  ณ  วันที่  ๒๑  เดือนพฤศจิกายน   พ.ศ.   ๒๕๕๔   

(ลงชื่อ)................................................
(นายเสทือน  ถาวรนุรักษ์)
นายกองค์การบริหารส่วนตำบลแหลม





































ร่าง/พิมพ์……………………………………….


หัวหน้าส่วนการคลัง..............................


ปลัด อบต..............................................



































